પઠાણકોટથી અમૃતસર આવી રહેલી ટ્રેન નંબર 74943 રીતસર કાળ બનીને મોતનું તાંડવ સર્જી ગઈ છે. સામાન્ય રીતે કોઈપણ ભીડવાળા વિસ્તારમાં ટ્રેનની ઝડપ ઓછી હોવી જોઈએ પણ આ ઘટનાનાં જેટલા પણ વિડીયો સોશિયલ મીડિયામાં ફરી રહ્યા છે તેમાં જોવા મળે છે કે પાટા ઉપર મેદની હોવા છતાં ટ્રેનની ઝડપ સ્હેજ પણ ઘટી નહોતી. જેને પગલે અનેક ગંભીર સવાલો ઉભા થયા છે. એક તો ટ્રેનનાં પાટાની નજીક આટલા મોટા જલસાને મંજૂરી આપવા સામે પ્રશ્ન ઉભો થયો છે. તો બીજીબાજુ ટ્રેન ચાલકે ક્યા કારણોસર ટ્રેનની ઝડપ ઘટાડી નહી ? બ્રેક મારવાનો પ્રયાસ સુદ્ધાં કર્યો નહીં તે પણ મોટો સવાલ છે.